س.ج. پيشه ورينين و خلقيميزين ديگر اوغوللارينين قانينا اليني بولايان م.ج. باغيروف تاريخين و اوجا آللاهين حؤكمو ايله اؤز لاييقلي جزاسيني آلدي. عقيده، دونيا گؤروشو و خلق قارشيسيندا عمللرينه گؤره هر ايكي شخص تاريخده قالدي: بيري - پيشه وري اوجا كورسوده، غئيرتي، ناموسو، ميللي غورور ايله، او بيري - باغيروف لعنت دامغاسي ايله، آلچاق و ميللي خايين، روس و ارمني نؤكرلري كيمي. س.ج. پيشه ورينين اؤلومو گونئي و قوزئي  آذربايجانا ده ين بؤيوك ضربه ايدي... پيشه ورينين دونياسيني دييشديردييي ايللر عرضينده اونونلا باغلي عئلمي، پوبليسيست اثرلرله ياناشي چوخلو بديعي اثرلر ده يازيلميشدير. اونلارين هاميسيندا بير مطلب موختليف پوئتيك فورمالاردا تيكرار اولونور. پيشه وري بؤيوك دئموكرات ايدي: او، ستتارخان، خيياباني كيمي اينقيلابچيلار نسلينين لاييقلي خلفي و قودرتلي دوامچيسيدير. س.ج. پيشه وري قودرتلي ايجتماعي و دؤلت خاديمي،اصل وطن پرور، مرد اينسان، متين اينقيلابچي،هومانيست شخصييت، ايقتيدارلي رهبر، ايستئعدادلي پوبليسيست، گؤزل قلم صاحيبي  ايدي. بونو شاعير هاشيم طرلانين سطيرلري ده عكس ائدير: